Διαγραφή Ένστολου Προσωπικού της Ελληνικής Αστυνομίας λόγω Θανάτου
Βαθμολογικές μεταβολές και διαγραφή από το Σώμα της Ελληνικής Αστυνομίας
Δόκιμων Αστυφυλάκων και Δόκιμων Υπαστυνόμων
Απόφαση προαγωγής και διαταγή διαγραφής από το Σώμα της Ελληνικής Αστυνομίας
Απόφαση ένταξης και διαταγή διαγραφής Ειδικών Φρουρών και Συνοριακών Φυλάκων λόγω θανάτου
Διαταγή διαγραφής Συνοριακών Φυλάκων Ορισμένου Χρόνου
Απόφαση ονομασίας και διαταγή διαγραφής από το Σώμα της Ελληνικής Αστυνομίας
Προεδρικό Διάταγμα ονομασίας και διαταγή διαγραφής από το Σώμα της Ελληνικής Αστυνομίας
Προεδρικό Διάταγμα προαγωγής και διαταγή διαγραφής από το Σώμα της Ελληνικής Αστυνομίας
Διαγραφή Ένστολου Προσωπικού της Ελληνικής Αστυνομίας λόγω θανάτου.
Κατάθεση από τον αιτούντα (αποκλειστικά δια ζώσης)
Έγγραφο - αναφορά Αστυνομικής Υπηρεσίας, ότι Αξιωματικός, Ανθυπαστυνόμος, Αρχιφύλακας, Υπαρχιφύλακας, Αστυφύλακας, Ειδικός Φρουρός, Συνοριακός Φύλακας, Συνοριακός Φύλακας Ορισμένου Χρόνου, Δόκιμος Αστυφύλακας ή Δόκιμος Υπαστυνόμος απεβίωσε.
Η διαδικασία αφορά στις βαθμολογικές μεταβολές και τη διαγραφή του ένστολου προσωπικού, από το Σώμα της Ελληνικής Αστυνομίας, λόγω θανάτου και απευθύνεται στους Αξιωματικούς, Ανθυπαστυνόμους, Αρχιφύλακες, Υπαρχιφύλακες, Αστυφύλακες, Ειδικούς Φρουρούς, Συνοριακούς Φύλακες, Συνοριακούς Φύλακες Ορισμένου Χρόνου, Δόκιμους Αστυφύλακες και Δόκιμους Υπαστυνόμους.
Χορήγηση αποσπάσματος Ληξιαρχικής Πράξης Θανάτου, το οποίο χορηγείται στους εγγύτερους συγγενείς του/της θανόντος/θανούσης (εφόσον έχει συνταχθεί σύμφωνα με το ν.344/1976 όπως ισχύει).
Βεβαίωση διαγραφής από το Μητρώο Ανθρώπινου Δυναμικού Ελληνικού Δημοσίου.
ΔΙΕΥΘΥΝΣΗ ΕΝΣΤΟΛΟΥ ΠΡΟΣΩΠΙΚΟΥ/ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ
1. Ο εκτιμώμενος χρόνος υλοποίησης αρχίζει από την γνωστοποίηση - αναφορά Υπηρεσίας του Σώματος της Ελληνικής Αστυνομίας, ότι Αξιωματικός, κατώτερο αστυνομικό προσωπικό, Ειδικός Φρουρός, Συνοριακός Φύλακας, Συνοριακός Φύλακας Ορισμένου Χρόνου, Δόκιμος Αστυφύλακας ή Δόκιμος Υπαστυνόμος απεβίωσε. 2. Σε περίπτωση θανάτου, οι Συνοριακοί Φύλακες Ορισμένου Χρόνου διαγράφονται από τις τάξεις της Ελληνικής Αστυνομίας και δεν δικαιούνται να μονιμοποιηθούν ή να ενταχθούν στο αστυνομικό προσωπικό λόγω θανάτου. 3.Οι θανόντες Αστυφύλακες, Υπαρχιφύλακες, Αρχιφύλακες και Ανθυπαστυνόμοι προάγονται στον επόμενο βαθμό από την προτεραία του θανάτου τους, ανεξαρτήτως των ετών υπηρεσίας, ύστερα από κρίση για το ευδόκιμο της υπηρεσίας τους, σε πρώτο και τελευταίο βαθμό, από το Πρωτοβάθμιο Συμβούλιο Κρίσης του άρθρου 47 του ν. 1481/1984 (Α’ 152). 4. Οι θανόντες Ειδικοί Φρουροί και Συνοριακοί Φύλακες εντάσσονται στο αστυνομικό προσωπικό γενικών καθηκόντων με τον βαθμό του Αστυφύλακα από την προτεραία του θανάτου τους, ανεξαρτήτως των ετών υπηρεσίας, ύστερα από κρίση για το ευδόκιμο της υπηρεσίας τους, σε πρώτο και τελευταίο βαθμό, από το Πρωτοβάθμιο Συμβούλιο Κρίσης του άρθρου 47 του ν. 1481/1984. 5. Οι θανόντες Δόκιμοι Αστυφύλακες ονομάζονται Αστυφύλακες από την προτεραία του θανάτου τους, ανεξαρτήτως του χρόνου φοίτησης, ύστερα από κρίση για το ευδόκιμο της υπηρεσίας τους, σε πρώτο και τελευταίο βαθμό, από το Πρωτοβάθμιο Συμβούλιο Κρίσης του άρθρου 47 του ν. 1481/1984. 6. Οι θανόντες Δόκιμοι Υπαστυνόμοι ονομάζονται Υπαστυνόμοι Β’ από την προτεραία του θανάτου τους, ανεξαρτήτως του χρόνου φοίτησης, ύστερα από κρίση για το ευδόκιμο της υπηρεσίας τους, σε πρώτο και τελευταίο βαθμό, από το Πρωτοβάθμιο Συμβούλιο Κρίσης του άρθρου 47 του ν. 1481/1984. 7. Αν ο θάνατος του κατώτερου αστυνομικού προσωπικού, των Ειδικών Φρουρών, των Συνοριακών Φυλάκων, των Δοκίμων Αστυφυλάκων και των Δοκίμων Υπαστυνόμων συνέβη ένεκα της υπηρεσίας ή κατά την εκτέλεση της υπηρεσίας και ένεκα αυτής, γεγονός που προκύπτει ύστερα από Ένορκη Διοικητική Εξέταση της περ. γ’ της παρ. 3 του άρθρου 27 του π.δ. 120/2008 (Α’ 182) ή της διαδικασίας αναγνώρισης σύνταξης του παθόντος του άρθρου 51 του π.δ. 169/2007 (Α’ 210), ο θανών, πέραν της προαγωγής ή της ένταξης ή της ονομασίας, των παραπάνω περ. 3’, 4’, 5’ και 6’, προάγεται, χωρίς προηγούμενη κρίση, στους επόμενους τρεις (3) βαθμούς της ιεραρχικής κλίμακας του Σώματος, από την προτεραία του θανάτου, με την πρόκληση των σχετικών διοικητικών πράξεων αναδρομικής αποκατάστασης. 8. Οι θανόντες Αξιωματικοί προάγονται στον επόμενο βαθμό από την προτεραία του θανάτου τους ανεξάρτητα από τη συμπλήρωση ή όχι των γενικών και ειδικών τυπικών προσόντων των άρθρων 15 και 17 του Π.Δ. 24/1997 και την ύπαρξη κενών οργανικών θέσεων πλην των κρινομένων ως αποστρατευτέων. Αν ο θάνατος συνέβη ένεκα της υπηρεσίας ή κατά την εκτέλεση της υπηρεσίας και ένεκα ταύτης, ο θανών προάγεται στους βαθμούς, στους οποίους προάγονται και οι Αξιωματικοί Μόνιμης Διαθεσιμότητας, σύμφωνα με τις διατάξεις του άρθρου 38 παρ. 4 του π.δ. 24/1997.
Διάταξη που ορίζει τη σύνθεση και την αρμοδιότητα των Συμβουλίων Κρίσης Αστυφυλάκων, Αρχιφυλάκων και Ανθυπαστυνόμων.
Διατάξεις που αφορούν στις προαγωγές θανόντων αστυφυλάκων, αρχιφυλάκων, ανθυπαστυνόμων και στην ένταξη θανόντων Ειδικών Φρουρών και Συνοριακών Φυλάκων στο αστυνομικό προσωπικό με το βαθμό του Αστυφύλακα (όπως τροποποιήθηκε με την παρ. 1 του άρθρου 47 του Ν.4249/2014)
Διατάξεις που αφορούν στη διαγραφή αποβιωσάντων αστυνομικών από τη δύναμη του Σώματος.
Διατάξεις που αφορούν στην ακυρότητα διοικητικής πράξης που προκαλεί δαπάνη σε βάρος του προϋπολογισμού φορέα της Γενικής Κυβέρνησης και δεν βεβαιώνεται από την αρμόδια οικονομική υπηρεσία του φορέα η δέσμευση στα οικεία λογιστικά βιβλία αντίστοιχης πίστωσης.
Διατάξεις που αφορούν στην χορήγηση βεβαίωσης από την Διεύθυνση Ελέγχου Εκκαθάρισης και Πληρωμής Δαπανών του Υπουργείου Προστασίας του Πολίτη, για τη δέσμευση στα οικεία λογιστικά βιβλία αντίστοιχης πίστωσης που αφορά διοικητική πράξη που προκαλεί δαπάνη σε βάρος του προϋπολογισμού του ίδιου φορέα.
Διατάξεις που ορίζει ότι, οι λοιπές διατάξεις που ισχύουν κάθε φορά για τους Ανθυπαστυνόμους, Αρχιφύλακες και Αστυφύλακες γενικών καθηκόντων, εφαρμόζονται ανάλογα και για το κατώτερο αστυνομικό προσωπικό ειδικών καθηκόντων.
Θάνατος Συνοριακών Φυλάκων Ορισμένου Χρόνου.
Γενικές και ειδικές διατάξεις περί κρίσεων, Σύγκλησης Συμβουλίων Κρίσεων, Λειτουργίας Συμβουλίων, Σύνταξης πρακτικών.
Διατάξεις που αφορούν στη διαδικασία των κρίσεων των Ανθυπαστυνόμων, τη σύγκληση των Συμβουλίων Κρίσης Αστυφυλάκων, Αρχιφυλάκων και Ανθυπαστυνόμων, τη συνεκτίμηση προσόντων κατά την κρίση των ενδιαφερόμενων και τη σύνταξη πρακτικού.
Διατάξεις που αφορούν την αξιολόγηση Συνοριακών Φυλάκων και ορίζουν ότι, για τα θέματα των Συνοριακών Φυλάκων, που δεν ρυθμίζονται με τις διατάξεις του παρόντος νόμου, εφαρμόζονται αναλόγως οι αντίστοιχες διατάξεις που αφορούν τους Αστυφύλακες.
Διατάξεις που ορίζουν ότι, για τα θέματα των Ειδικών Φρουρών, που δεν ρυθμίζονται με τις διατάξεις του παρόντος νόμου, εφαρμόζονται αναλόγως οι αντίστοιχες διατάξεις που αφορούν τους Αστυφύλακες.
Διατάξεις που αφορούν στη διαδικασία των κρίσεων των Ειδικών Φρουρών και Συνοριακών Φυλάκων, για τη μόνιμη παραμονή τους στο Σώμα, τη συνεκτίμηση προσόντων κατά την κρίση των ενδιαφερόμενων και τη σύνταξη πρακτικού.
Τροποποίηση των διατάξεων της παρ. 5 του άρθρου 12 του Ν. 3387/2005 - Διατάξεις που αφορούν στις βαθμολογικές μεταβολές θανόντων Αστυφυλάκων, Υπαρχιφυλάκων, Αρχιφυλάκων, Ανθυπαστυνόμων, Ειδικών Φρουρών, Συνοριακών Φυλάκων, Δόκιμων Αστυφυλάκων και Δόκιμων Υπαστυνόμων.
Διατάξεις που αφορούν στις βαθμολογικές μεταβολές θανόντων Αξιωματικών της Ελληνικής Αστυνομίας.
Υποβολή αναφοράς, από Υπηρεσία του Σώματος, στη Διεύθυνση Ένστολου Προσωπικού του Αρχηγείου της Ελληνικής Αστυνομίας, με την οποία γνωστοποιείται ότι Αξιωματικός, Ανθυπαστυνόμος, Αρχιφύλακας, Υπαρχιφύλακας, Αστυφύλακας, Ειδικός Φρουρός, Συνοριακός Φύλακας, Συνοριακός Φύλακας Ορισμένου Χρόνου, Δόκιμος Αστυφύλακας ή Δόκιμος Υπαστυνόμος απεβίωσε.
Εκδίδεται διαταγή σύγκλησης του αρμοδίου Συμβουλίου Κρίσεων από τον Υπουργό Προστασίας του Πολίτη, για τους Αξιωματικούς και τους έχοντες βαθμό Ανθυπαστυνόμου και από τον Αρχηγό της Ελληνικής Αστυνομίας για τους έχοντες βαθμό μέχρι Αρχιφύλακα, Ειδικούς Φρουρούς, Συνοριακούς Φύλακες, Δόκιμους Αστυφύλακες και Δόκιμους Υπαστυνόμους.
Κρίση και έκδοση απόφασης από το αρμόδιο Συμβούλιο Κρίσης. Σύνταξη πρακτικού.
1. Για τους θανόντες Αστυφύλακες, Υπαρχιφύλακες, Αρχιφύλακες και Ανθυπαστυνόμους, εκδίδεται απόφαση προαγωγής στον επόμενο βαθμό από την προτεραία του θανάτου τους, ανεξαρτήτως των ετών υπηρεσίας, από τον Αρχηγό της Ελληνικής Αστυνομίας, που δεν δημοσιεύεται στην Εφημερίδα της Κυβερνήσεως και η οποία μετά την υπογραφή της από αυτόν, διαβιβάζεται στην Διεύθυνση Ελέγχου, Εκκαθάρισης και Πληρωμής Δαπανών της Γενικής Διεύθυνσης Οικονομικών Υπηρεσιών και Επιτελικού Σχεδιασμού(Γ.Δ.Ο.Υ.Ε.Σ.), για να βεβαιώσει την ύπαρξη σχετικών προβλέψεων στον προϋπολογισμό του Υπουργείου Προστασίας του Πολίτη. 2.Για τους θανόντες Ειδικούς Φρουρούς και Συνοριακούς Φύλακες, εκδίδεται απόφαση ένταξης στο αστυνομικό προσωπικό γενικών καθηκόντων με τον βαθμό του Αστυφύλακα από την προτεραία του θανάτου τους, ανεξαρτήτως των ετών υπηρεσίας, από τον Αρχηγό της Ελληνικής Αστυνομίας, που δεν δημοσιεύεται στην Εφημερίδα της Κυβερνήσεως και η οποία μετά την υπογραφή της αυτόν, διαβιβάζεται στην Διεύθυνση Ελέγχου, Εκκαθάρισης και Πληρωμής Δαπανών της Γενικής Διεύθυνσης Οικονομικών Υπηρεσιών και Επιτελικού Σχεδιασμού(Γ.Δ.Ο.Υ.Ε.Σ.), για να βεβαιώσει την ύπαρξη σχετικών προβλέψεων στον προϋπολογισμό του Υπουργείου Προστασίας του Πολίτη. 3.Για τους θανόντες Δόκιμους Αστυφύλακες, εκδίδεται απόφαση ονομασίας τους στο βαθμό του Αστυφύλακα από την προτεραία του θανάτου τους, ανεξαρτήτως του χρόνου φοίτησης, από τον Υπαρχηγό της Ελληνικής Αστυνομίας, που δεν δημοσιεύεται στην Εφημερίδα της Κυβερνήσεως και η οποία μετά την υπογραφή της από αυτόν, διαβιβάζεται στην Διεύθυνση Ελέγχου, Εκκαθάρισης και Πληρωμής Δαπανών της Γενικής Διεύθυνσης Οικονομικών Υπηρεσιών και Επιτελικού Σχεδιασμού (Γ.Δ.Ο.Υ.Ε.Σ.), για να βεβαιώσει την ύπαρξη σχετικών προβλέψεων στον προϋπολογισμό του Υπουργείου Προστασίας του Πολίτη. 4.Για τους θανόντες Δόκιμους Υπαστυνόμους, εκδίδεται Προεδρικό Διάταγμα ονομασίας τους στο βαθμό του Υπαστυνόμου Β΄ από την προτεραία του θανάτου τους, ανεξαρτήτως του χρόνου φοίτησης, μετά από πρόταση του Υπουργού Προστασίας του Πολίτη, το οποίο μετά την υπογραφή του από τον/την Πρόεδρο της Δημοκρατίας, διαβιβάζεται στην Διεύθυνση Ελέγχου, Εκκαθάρισης και Πληρωμής Δαπανών της Γενικής Διεύθυνσης Οικονομικών Υπηρεσιών και Επιτελικού Σχεδιασμού (Γ.Δ.Ο.Υ.Ε.Σ.), για να βεβαιώσει την ύπαρξη σχετικών προβλέψεων στον προϋπολογισμό του Υπουργείου Προστασίας του Πολίτη. Το Προεδρικό Διάταγμα δημοσιεύεται στην Εφημερίδα της Κυβερνήσεως. 5. Αν ο θάνατος του κατώτερου αστυνομικού προσωπικού, των Ειδικών Φρουρών, των Συνοριακών Φυλάκων, των Δοκίμων Αστυφυλάκων και των Δοκίμων Υπαστυνόμων συνέβη ένεκα της υπηρεσίας ή κατά την εκτέλεση της υπηρεσίας και ένεκα αυτής, γεγονός που προκύπτει ύστερα από Ένορκη Διοικητική Εξέταση της περ. γ’ της παρ. 3 του άρθρου 27 του π.δ. 120/2008 (Α’ 182) ή της διαδικασίας αναγνώρισης σύνταξης του παθόντος του άρθρου 51 του π.δ. 169/2007 (Α’ 210), ο θανών πέραν της προαγωγής ή της ένταξης ή της ονομασίας, των παραπάνω περ. 1΄, 2΄, 3΄ και 4΄,προάγεται, χωρίς προηγούμενη κρίση, στους επόμενους τρεις (3) βαθμούς της ιεραρχικής κλίμακας του Σώματος, από την προτεραία του θανάτου, με την πρόκληση των σχετικών διοικητικών πράξεων αναδρομικής αποκατάστασης, οι οποίες μετά την υπογραφή τους από το αρμόδιο όργανο, διαβιβάζονται στην Διεύθυνση Ελέγχου, Εκκαθάρισης και Πληρωμής Δαπανών της Γενικής Διεύθυνσης Οικονομικών Υπηρεσιών και Επιτελικού Σχεδιασμού (Γ.Δ.Ο.Υ.Ε.Σ.), για να βεβαιώσει την ύπαρξη σχετικών προβλέψεων στον προϋπολογισμό του Υπουργείου Προστασίας του Πολίτη. 6. Για τους θανόντες Αξιωματικούς : (α) που είναι απόφοιτοι της Σχολής Αξιωματικών της Ελληνικής Αστυνομίας και του Τμήματος Επαγγελματικής Μετεκπαίδευσης Ανθυπαστυνόμων (Τ.Ε.Μ.Α.) καθώς και των Ειδικών Καθηκόντων, εκδίδεται Προεδρικό Διάταγμα προαγωγής τους στον επόμενο κατά περίπτωση βαθμό από την προτεραία του θανάτου τους, ανεξαρτήτως από τη συμπλήρωση ή όχι των γενικών και ειδικών τυπικών προσόντων και την ύπαρξη κενών οργανικών θέσεων, μετά από πρόταση του Υπουργού Προστασίας του Πολίτη, το οποίο μετά την υπογραφή του από τον/την Πρόεδρο της Δημοκρατίας, διαβιβάζεται στην Διεύθυνση Ελέγχου, Εκκαθάρισης και Πληρωμής Δαπανών της Γενικής Διεύθυνσης Οικονομικών Υπηρεσιών και Επιτελικού Σχεδιασμού (Γ.Δ.Ο.Υ.Ε.Σ.), για να βεβαιώσει την ύπαρξη σχετικών προβλέψεων στον προϋπολογισμό του Υπουργείου Προστασίας του Πολίτη. Το Προεδρικό Διάταγμα δημοσιεύεται στην Εφημερίδα της Κυβερνήσεως. (β) που προέρχονται από Ανθυπαστυνόμους του ν. 3686/2008, εκδίδεται απόφαση προαγωγής τους στον επόμενο κατά περίπτωση βαθμό από την προτεραία του θανάτου τους, ανεξαρτήτως από τη συμπλήρωση ή όχι των γενικών και ειδικών τυπικών προσόντων και την ύπαρξη κενών οργανικών θέσεων, από τον Αρχηγό της Ελληνικής Αστυνομίας, η οποία μετά την υπογραφή της από αυτόν, διαβιβάζεται στην Διεύθυνση Ελέγχου, Εκκαθάρισης και Πληρωμής Δαπανών της Γενικής Διεύθυνσης Οικονομικών Υπηρεσιών και Επιτελικού Σχεδιασμού (Γ.Δ.Ο.Υ.Ε.Σ.), για να βεβαιώσει την ύπαρξη σχετικών προβλέψεων στον προϋπολογισμό του Υπουργείου Προστασίας του Πολίτη. Η απόφαση προαγωγής δημοσιεύεται στην Εφημερίδα της Κυβερνήσεως.
Χορήγηση από την Διεύθυνση Ελέγχου, Εκκαθάρισης και Πληρωμής Δαπανών της Γενικής Διεύθυνσης Οικονομικών Υπηρεσιών και Επιτελικού Σχεδιασμού (Γ.Δ.Ο.Υ.Ε.Σ.), βεβαίωσης πρόβλεψης στον προϋπολογισμό του Υπουργείου Προστασίας του Πολίτη.
Η διοικητική πράξη προαγωγής ή ένταξης ή ονομασίας, κοινοποιείται στην Υπηρεσία του θανόντα και στις λοιπές αρμόδιες Υπηρεσίες για ενημέρωση.
Έκδοση διαταγής διαγραφής του αποβιώσαντος ένστολου προσωπικού από τη δύναμη του Σώματος της Ελληνικής Αστυνομίας την επομένη του θανάτου τους, από τον Αρχηγό της Ελληνικής Αστυνομίας, πλην της περίπτωσης αποβιώσαντος Συνοριακού Φύλακα Ορισμένου Χρόνου που εκδίδεται από τον Διευθυντή της Διεύθυνσης Ένστολου Προσωπικού.
Κοινοποίηση της διαταγής διαγραφής των αποβιωσάντων από τη δύναμη του Σώματος, στις Υπηρεσίες αυτών και λοιπές αρμόδιες υπηρεσίες.
Μαζί με την αναφορά, συνυποβάλλονται η ληξιαρχική πράξη θανάτου, το πιστοποιητικό γέννησης και η βεβαίωση διαγραφής από το Μητρώο Ανθρώπινου Δυναμικού Ελληνικού Δημοσίου.
Γνωστοποίηση θανάτου Αξιωματικού, κατώτερου αστυνομικού προσωπικού, Ειδικού Φρουρού, Συνοριακού Φύλακα, Συνοριακού Φύλακα Ορισμένου Χρόνου, Δόκιμου Αστυφύλακα ή Δόκιμου Υπαστυνόμου.
Κρίση και έκδοση απόφασης από το αρμόδιο Συμβούλιο Κρίσης.
Έκδοση διοικητικών πράξεων βαθμολογικής μεταβολής.
Χορήγηση βεβαίωσης πρόβλεψης στον προϋπολογισμό του Υπουργείου Προστασίας του Πολίτη.
Κοινοποίηση των διοικητικών πράξεων βαθμολογικής μεταβολής.
Έκδοση διαταγής διαγραφής θανόντα από το Σώμα της Ελληνικής Αστυνομίας.
Έγγραφο δημόσιας υπηρεσίας/δημόσιου φορέα